«7-20-25» бағдарламасы жалғасады
"«7-20-25» бағдарламасы жалғасады" | "https://abai.kz/post/161056"
TITLE: «7-20-25» бағдарламасы жалғасады
URL: https://abai.kz/post/161056
META: "«7-20-25» бағдарламасы жалғасады" | "https://abai.kz/post/161056"
DATE: 25.11.2022
AUTHOR(s): Abai.kz
TOTAL WORDS: 111
TEXT: Индустрия және инфрақұрылымдық даму министрінің орынбасары Еркебұлан Дауылбаев Сенаттың үкімет сағатында «7-20-25» бағдарламасын жалғастыруды ұсынды. «Алдағы 7 жыл ішінде 111 млн шаршы метр тұрғын үй салу жоспарланған. Үлескерлік тәсілмен салынуы тиіс болған барлық проблемалық үйлердің құрылысы аяқталады. Апатты жағдайда деп танылған және тозығы жеткен 40 мыңға жуық тұрғын үй иелерін жаңа тұрғын үймен қамтамасыз ету көзделіп отыр», - деді министрдің орынбасары. Сондай-ақ, ол жаппай тұрғын үй құрылысы салынатын алқаптарда инженерлік коммуникациялар салу жалғасатынын атап өтті. «Ұлттық банктің «7-20-25» ипотекалық бағдарламасы жалғастырылады. Тұтастай алғанда, қабылданып жатқан шаралар халықтың қалың жігі үшін тұрғын үйдің қолжетімділігін қамтамасыз етуге бағытталған және жұмыс орындарын сақтай отырып, экономиканы, кәсіпкерлікті дамытуға оң әсерін тигізеді», - деді вице-министр. Abai.kz
